cyanic-selkie/wikianc huggingface dataset:
Յակովոս Կամբանելիս
Ծանոթագրություններ
Կատեգորիա:Հույն գրողներ Կատեգորիա:Հույն արվեստագետներ Կատեգորիա:Հույն լրագրողներ Կատեգորիա:Սցենարիստներ Կատեգորիա:Հույն բանաստեղծներ Կատեգորիա:Կինոգործիչներ այբբենական կարգով Կատեգորիա:Դրամատուրգներ Կատեգորիա:Երգերի հեղինակներ Կատեգորիա:Հույն դերասաններ Կատեգորիա:Հույն կոմպոզիտորներ Կատեգորիա:Հույն ռեժիսորներ
Լա Սենիա
Լա Սենիա ( La Cenia), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Մոնստիա շրջանում։ Տարածքը կազմում է 108․41 կմ2, բնակչությունը՝ 6087 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Արթուր Աղասյան
Արթուր Աղասյան, հայ ֆուտբոլիստ, հանդես է գալիս հարձակվողի դիրքում։
Կարիերա
Երկու մրցաշրջան հանդես է եկել Հայաստանի առաջին առաջնությունում, «Փյունիկ 2-ի» կազմում, մրցաշրջաններում դարձել է 31 գոլի հեղինակ։ 2005 մրցաշրջանում «Փյունիկի» կազմում նույնպես դարձել է 2 գոլի հեղինակ, իսկ նրա թիմը դարձել է առաջնության հաղթող։ 2006 թվականին «Փյունիկը» Արթուրի հետ միասին մասնակցեց ԱՊՀ երկրների առաջնությանը, Արթուրը 2 խաղում դարձել է 1 գոլի հեղինակ, իսկ Հայաստանի առաջնությունում, «Ուլիսի» կազմում, դարձել է 1 գոլի հեղինակ։
Երկու մրցաշրջան հանդես է եկել Կալիֆոռնիայի «Վենտուրա Կաունտի Ֆյուժի» ֆուտբոլային ակումբում։ Մասնակցել է USL Premier Development League-յին։ 2009 թվականին «Վենտուրա Կաունտի Ֆյուժի»-ի կազմում դարձել է առաջնության հաղթող։ Հետագայում փորձաշրջան է անցել ամերիկյան «Չուվաս ԱՄՆ» ֆուտբոլային ակումբում։ 2011 մրցաշրջանում «Ռեալ Սոլտ Լեյք» ֆուտբոլային ակումբի կազմում խաղացել է 4 խաղ։ 2012 թվականին, լինելով կալիֆոռնիական «Կալ» ֆուտբոլային ակումբի խաղացող, մասնակցեց սիրողական մի առաջնության, որտեղ 4 խաղերում դարձավ 3 գոլի հեղինակ։
Արտաքին հղումներ
Կատեգորիա:Ֆուտբոլի հարձակվողներ
Էդվարդ Դարլի Բոյթի դուստրերը (նկար)
«Էդվարդ Դարլի Բոյթի դուստրերը» (Carnation, Lily, Lily, Rose), ամերիկացի նկարիչ, Հիասքանչ դարաշրջանի կարկառուն ներկայացուցիչ Ջոն Սինգեր Սարջենթի նկարներից։ Այս ստեղծագործությունը հեղինակը վրձնել է 1882 թվականին։ Յուղաներկով կտավի չափերն են 221,93 × 222,57 սմ ։ Այսօր «Էդվարդ Դարլի Բոյթի դուստրերը» ստեղծագործությունը պահպանվում և ցուցադրվում է Գեղարվեստի թանգարանում (Բոսթոն, Ամերիկայի Միացյալ Նահանգներ)։
Ստեղծման պատմություն և ճակատագիր
Դեռևս անհայտ է, թե Էդվարդ Դարլի Բոյթի նախաձեռնությա՞մբ է ստեղծվել կտավը, թե՞ այն հեղինակի ցանկությամբ է իրականացվել։ Ընդունված է համարել, որ նկարում պատկերված դեպքերը տեղի են ունենում բոյթերի փարիզյան բնակարանում (բնակարանի հասցեն էր՝ Paris, avenue de Friedland, 32, որը կառուցվել էր 1874 թվականին և ցայսօր էլ պահպանվել է )։
Նկարում պատկերված են Էդվարդ Դարլի Բոյթի (Edward Darley Boit, 1840-1915) չորս դուստրերը։ Էդվարդ Բոյթը Սարջենթի ընկերն էր, ամերիկացի նկարիչ, որը ժամանակակիցների մոտ այնքան էլ ճանաչում չի ունեցել։ Վերջինս ապրել է Ֆրանսիայում՝ Փարիզում։ Նկարը ստեղծվել է 1882 թվականի աշնանը։
Սարջենթն իր նկարը նվիրել է Էդվարդ Բոյթին։ Սակայն այսօր այն ցուցադրվում և պահպանվում է Բոսթոնի գեղարվեստի թանգարանում։ Գույքային համարն է՝ 19.124 ։ «Էդվարդ Դարլի Բոյթի դուստրերը» ստեղծագործությունը թանգարանում հայտնվել է որպես ընծա Մերի Լուիզա, Ջուլիա Օվերինգ, Ջեյն Հաբբարդ, Ֆլորենս Բոյթ քույրիերի կողմից՝ ի հիշատակ իրենց հոր։ Նվիրաբերությունը կայացել է 1919 թվականի մարտի 31-ին։
Կոմպոզիցիան անսովոր է խմբակային դիմանկարի ժանրում, քանի որ բոլոր հերոսները հավասար կարևորված են։ Անսովոր է նաև կտավի քառակուսի ձևը։
Նկարի առանձնահատկություններ
«Էդվարդ Դարլի Բոյթի դուստրերը» ստեղծագործությունը քանիցս գրավել է արվեստաբանների ուշադրությունը ։ Նույնիսկ Էրիկ Հիրշլերի մենագրությունն է լույս ընծայվել, որն ամբողջությամբ նվիրված է այս կտավին ։
Նկարն առաջին անգամ ցուցադրվել է արտ-դիլլեր Ժորժ Պտիի պատկերասրահում 1883 թվականի աշնանը։ Այն ոչ միանշանակ ընդունելության արժանացավ քննադատների կողմից։ Նրանցից մեկը նույնիսկ արտահատվեց այսպես․ «չորս անկյուններ և դատարկություն» («four corners and a void»)։ Ֆրանսիացի հայտնի ծաղրանկարիչ Լուի Մորել-Ռեցը (Louis Pierre Gabriel Bernard Morel-Retz, 1825—1899) «Le Journal amusant» ամսագրի 1883 թվականի մայիսի 26-ի համարում տեղադրեց իր աշխատանքը՝ «Էդվարդ Դարլի Բոյթի դուստրերը» հեգնական անվանումով՝ «Grand déballage de porcelaines» (Ճենապակե իրերի մեծ տոնավաճառ)։ Որոշ քննադատներ Ջոն Սարջենթի նկարը մեկնաբանեցին որպես մանկության և պատանեկության խորը հետազոտություն։ Գրող Հենրի Ջեյմսը՝ Բոյթի և Սարջենթի մոտիկ ընկերը կտավը նկարագրեց որպես «խաղի երջանիկ աշխարհ՝ հրաշալի երեխաների ընտանիքում»։ «Էդվարդ Դարլի Բոյթի դուստրերը» նկարը ներկա պահին համարվում է «Սարջենթի արվեստի ամենահոգեբանական համոզիչ աշխատանքը»։ Քսաներորդ դարում կտավը դիտվում էր որպես ֆրոյդիզմի ոգով ստեղծված ։
Կոմպոզիցիայի անհամաչափությունը կտավին տալիս է անմիջականություն։ Սարջենթը նկարել է Բոյթ քույրերին մեծ համակրանքով, ասես գիտի բոլոր աղջիկների «գաղտնիքները», որոնք չի բացահատում դիտողներին։ Հեղինակը լուսաստվերը օգտագործել է ոչ միայն կտավին խորություն տալու նպատակով, այլև հանելուկային հարաբերություններ փոխանցելու նպատակով ։
Արվեստագետները գտնում են, որ «Էդվարդ Դարլի Բոյթի դուստրերը» ստեղծագործության վրա մեծ ազդեցություն է թողել իսպանացի նկարիչ Դիեգո Վելասկեսի «Լաս Մենինաս» կտավը ։ Սարջենթը 1879 թվականին ուղևորվել է Մադրիդ և մանրամասնորեն ուսումնասիրել է վերոհիշյալ ստեղծագործությունը, նույնիսկ դրա կրկնօրինակն է ստեղծել։ Երբ առաջին անգամ ցուցադրվել է «Էդվարդ Դարլի Բոյթի դուստրերը» նկարը, քննադատները, այդ թվում և գրող Հենրի Ջեյմսը այդ երկու նկարները իրար շատ նման են համարել։ Սարջենթի և Վելասկեսի նկարների կապը այնքան սերտ են համարում, որ Պրադո թանգարանը 2010 թվականին «Հրավիրված նկարներ» (The Invited Work) նախագծի շրջանակներում ցուցադրության է բերել Սարջենթի այս գործը և ցուցադրել մյուսի հարևանությամբ ։ Ցուցադրությունը շարունակվել է մարտի 16-ից մինչև մայիսի 30-ը ։
Նկարի հերոսներ
Աղջիկներից ոչ մեկը հետագայում չամուսնացավ։ Ֆլորենսն ու Ջեյնը ունեին մտավոր և էմոցիոնալ անկայունություն։ Ամենափոքր դուստրը՝ Ջուլիան դարձավ հայտնի նկարիչ, ջրաներկի վարպետ ։
Արտաքին հղումներ
Կատեգորիա:1882 նկարներ Կատեգորիա:Ջոն Սինգեր Սարջենտի նկարներ Կատեգորիա:Բոստոնի գեղեցիկ արվեստների թանգարանի նկարներ Կատեգորիա:Կանանց դիմապատկերներ
Թելման Գևորգյան (ճարտարապետ)
Կենսագրություն
1959 թվականին ավարտել է Երևանի պոլիտեխնիկական ինստիտուտը։
1964-1976 թվականներին աշխատել է Երևաննախագիծ ինստիտուտում որպես նախագծի գլխավոր ճարտարապետ։ 1976-1979 թվականներին Գեոդեզիայի ինստիտուտում ստեղծել և ղեկավարել է ճարտարապետական հուշարձանների չափագրության բաժինը։ 1979-1998 թվականներին աշխատել է ՀՀ պատմության ու մշակույթի հուշարձանների պահպանման և օգտագործման վարչությունում ։
Ստեղծագործական գործունեություն
Գևորգյանի նախագծերով Երևանում իրականացվել են՝
Աշխատությունները նվիրված են հայկական ճարտարապետական հուշարձաններում միջնադարյան չափային համակարգի կիրառման, հատակագծման և ծավալատարածային հորինվածքի համաչափական կարգի վերլուծությանը։ Հրատարակության է պատրաստել «Հայկական ճարտարապետության համաչափությունները» մենագրությունը։ Երիտասարդ ճարտարապետների ստեղծագործության (1968), «Տարվա լավագույն կառույց և նախագիծ» (1989) համամիութենական ստուգատեսների, Սոֆիայի «Բիենալե-85»-ի դափնեկիր է։
Ծանոթագրություններ
Կատեգորիա:Հայ ճարտարապետներ Կատեգորիա:ՀՊՃՀ շրջանավարտներ
Մենամարտ (պատմվածք)
Մենամարտ (պատմվածք), Անտոն Պավլովիչ Չեխովի ամենամեծ պատմվածքներից։ Առաջին անգամ հրատարակվել է 1891 թվականին «Նոր ժամանակներ» թերթում։ Պատմվածքի իրադարձությունները տեղի են ունենում Կովկասում, Սև ծովի ափին։
Աշխատանք պատմվածքի վրա
Առաջին հիշատակումները գաղափարի մասին, որոնք հիշեցնում են «Մենամարտ»-ի բովանդակությունը, գտնվում են 1888 թվականի նամակում։ Կովկաս կատարած ուղևորությունից հետո, 1888 թվականի նոյեմբերին Չեխովը գրում է Ա. Ս. Սուվորինին։ «Օհ՜ թե ինչպես եմ սկսել պատմվածքը։ Գրում եմ սիրո մասին։ Ընտրել եմ ֆելիետոնային-վիպագրական ձևը։ Մի պարկեշտ մարդ հափշտակել է պարկեշտ մարդու կնոջը և դրա մասին գրում է իր կարծիքը։ Թեթևակի խոսում եմ թատրոնի մասին, համոզմունքների տարբերության, վրացական ռազմական մայրուղու, ընտանեկան կյանքի, ժամանակակից մտավորականների կյանքին պատրաստ չլինելու մասին, Պեչորինի, Օնեգինի, Կովկասի մասին»։ Պատմվածքի վրա աշխատանքը սկսել է 1890 թվականի վերջին, Չեխովի Սախալինից Մոսկվա վերադառնալուց անմիջապես հետո ։
Քննադատություն
Չեխովյան հայտնի զոիլոս Սկաբիչևսկին գրում. «Չեխովի գեղարվեստական տաղանդի ուժը՝ կերպարների վարպետորեն նկարագրումն է, բայց մտքերը, որոնք ներկայացված են վերջին ստեղծագործություններում, ապշեցնում են իրենց թշվառությամբ»։ Գրական քննադատ Ա. Բ. Դերմանը պնդում է, որ ստեղծագործության մեջ «Զգացվում է հեղինակի ներքին համոզմունքը այն դոգմայի հանդեպ, որին նա ենթարկել է իր հերոսների գործողությունները և այստեղից վերջաբանի անկենդանությունը, սխեմատիկությունը, ճմռթվածությունը» ։ «Մենամարտ»-ը  Չեխովի ձախողումների շարքին է դասել նաև Դ. Միրսկին։
Գ. Պ. Բերդնիկովը նշում է Չեխովի շեղումը «Տոլստոյի բարոյախոսությունից»։ Լեվսկոյի և Նադեժդա Ֆեդորովայի ներաշխարհի բացահայտման հետ ի հայտ է գալիս ավելի սուր հակամարտություն՝ յուրաքանչյուրը իր խղճի հետ, այդ հակամարտությունը գրականագետի կարծիքով նախապատրաստում է, հոգևոր մաքրման ճգնաժամը, որը վերապրում են նրանք՝ մենամարտի նախօրեին։
Արտաքին հղումներ
Կատեգորիա:Անտոն Չեխովի ստեղծագործություններ Կատեգորիա:Գրական ստեղծագործությունների էկրանավորումներ Կատեգորիա:1891 պատմվածքներ Կատեգորիա:Էկրանավորված ռուսական վեպեր
Ուրթա (Զուգդիդի շրջան)
Ուրթա (ურთა), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։
Աշխարհագրություն
Աշխարհագրորեն Ուրթա գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 70 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Սաճուրղուլիոյի հեռավորությունը կազմում է 13 կմ։
Բնակչություն
Ըստ 2014 թվականի մարդահամարի տվյալների՝ Ուրթայի բնակչությունը կազմում է 752 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Կաուլիֆլորիա
Կաուլիֆլորիա (καυλός և floris բառերից), երևույթ, որի դեպքում բույսերի ծաղիկները ծաղկում են անմիջապես հաստ բնի վրա՝ առանց ծաղկակոթունի։
Ագրամանտ
Ագրամանտ (agrements՝ զարդարանք բառից), գունավոր կամ միագույն քուղերից նախշազարդ հյուսվածք երկար ժապավենի տեսքով՝ հագուստի եզրերը եզրակարելու, վարագույրների, կահույքի և այլնի հարդարման համար ։ Ագրամանտ քուղը պատրաստելու համար որպես նյութ օգտագործվել են մետաքս, մետաղական թելեր կամ բուրդ։ Անունը ծագում է agrément բառից (այս դեպքում՝ զարդարանք): Ագրամանտը՝ որպես զգեստների զարդարանք, 19-րդ դարում միայն ժամանակ առ ժամանակ է եղել նորաձև։ Այն մշտապես օգտագործել է ռուսական վաճառական դասակարգը։ Կանացի հանդերձանքների մեջ ագրամանտն օգտագործվել է որպես ճարմանդ կամ քղանցքների ու վերնահագուստի մեջքի հատվածը զարդարելու համար։ Տարբեր լայնությունների և երկարությունների հյուսված ժապավենի տեսքով ագրամանտների գերակշռող տարածվածությանը զուգահեռ հայտնի են եղել նաև հյուսած վարդահանգույցների և ժապավենակապերի տեսքով, որոնք օգտագործվել են գլխարկների կամ սանրվածքների զարդարման համար։ Գրականության մեջ նրանք ստացել են «տորսադա» անվանումը (torsade՝ ոլորված ժանյակ բառից)։
20-րդ դարի հագուստներում օգտագործվել են, այսպես կոչված, Շանելի ոճի կոստյումներում, վերարկուներում և «ազգային ոճով» անձրևանոցներում։ Սովորաբար ագրամանտը գործվածքի վրա կարվում էր վերևից՝ ի տարբերություն ծոպի։
Կաուլիֆլորիա
Նկարագիր
Բնագետ Ալֆրեդ Ուոլլեսի ենթադրությամբ ծաղիկները տեղադրված են սաղարթից ներքև, որը հեշտացնում է փոշոտողների գործը։ Այդպիսի ծառերի պտուղները հասանելի են թռչունների և չղջիկների համար, որոնք ուտելով պտուղը՝ տարածում են դրանց սերմերը ։
Ագրամանտ
Գրականություն
Կատեգորիա:Հագուստ Կատեգորիա:Հագուստի դետալներ
Կաուլիֆլորիա
Նկարագիր
Եթե որոշ բույսերի մոտ դժվար է բացատրել կաուլիֆլորիայի երևույթը, ապա դա միանգամայն հասկանալի է այնպիսի ծառերի մոտ, որոնց պտուղները մեծ չափեր ունեն և պետք է պաշտպանեն բարակ ճյուղերը։
Կաուլիֆլորիան հատկապես բնորոշ է արևադարձային ֆիթեցելլոբիում ցեղին, տրոպիկական բույսերին, որոնց ներկայացուցիչների բնի կեղևը զարդարվում է բազմերանգ ու խոշոր ծաղիկներով, որը զարմանք և հիացմունք է պատճառում դիտողին։
Տեսակներ, որոնք ծաղկում են կաուլիֆլորիայով
Հացի ծառի պտուղները շատ խոշոր են և ունենում են մինչև 20 կիլոգրամ կշիռ։ Հասկանալի է, որ այդպիսի չափերի պտուղները դժվար կպահվեն բարակ ճյուղերի վրա և ավելի «նպատակահարմար է» դրանք «տեղավորել» բազմամյա հաստ ճյուղերի և բնի վրա։ Կակաոյի ծառի պտուղները կարճ պտղակոթուններով կախված են ծառի բնից, որոնք բավականին գեղեցիկ և խոշոր են։ Պտուղները ոսկեգույն են, երբեմն հասնում են սեխի մեծության։ Քանի որ կակաոն շատ է օգտագործվում հրուշակեղենի արտադրության մեջ, ապա այն հաճախ անվանում են նաև «հրուշակեղենի ծառ»։ Բրազիլական ընկույզին ազգակից կուրուպիտան ծաղկման շրջանում պատվում է բազմագույն ծաղիկներով, որի պտուղները անսովոր խոշոր են։ Առյուծածառի կրեմագույն ծաղկիներն ամբողջությամբ պատում են ծառի սաղարթը և բունը բոլորովին չի երևում։ Մարմելադ ծառին նույնպես բնորոշ է կաուլիֆլորիայի երևույթը։ Կաուլիֆլորիայի երևույթը կարելի է հանդիպել ոչ միայն արևադարձային երկրներում, այլ նաև Հայաստանում։ Երևան է ներմուծվել միջերկրածովյան հուդայածառը, որը ծաղկում է ապրիլի 20-ից։ Լոբու ունդեր հիշեցնող նրա պտուղները նույնիսկ ձմռանն են առատորեն ծածկում բունն ու հաստ ճյուղերը։ Հուդայածառ կա Ազգային ժողովի շենքի, Օպերային թատրոնի այգու, Գյուղատնտեսական ակադեմիայի առջևի այգում՝ Աբովյան փողոցի կողմից։
Արտաքին հղումներ
Կատեգորիա:Բուսաբանություն
Մագնեզիում
Մագնեզիում, պարբերական համակարգի 2 խմբի գլխավոր ենթախմբի քիմիական տարր, որի նշանն է Mg և ատոմային համարը՝ 12։ Ատոմն էլեկտրոնային շերտում ունի ns² կառուցվածքը, այսինքն s-տարրեր են։ Ենթախմբում բոլոր տարերը մետաղական տարրեր են, ատոմային համարի մեծացման հետ մետաղական հատկություններն ուժեղանում են, որը կապված է ատոմների շառավիղի մեծացման և իոնացման էներգիայի փոքրացման հետ։
Բնության մեջ
Մագնեզիումի կլարկն - 1,95 % (19,5 կգ/մ)։ Ընդերքում ամենատարածվածն է, մեծ քանակներով գտնվում է ծովի ջրերում։ Մագնեզիում ստացման հիմնական աղբյուրներն են՝
Երկրակեղևում կազմում է մոտ 2%։ Հանդիպում է հիմնականում կարբոնատների (MgCO3, CaCO3), սուլֆատների (MgSO4՝ ծովի ջուր) սիլիկատների և ալյումասիլիկատների ձևով։
Ստացում
Մագնեզիումը հիմնականում ստանում են քլորիդի էլեկտրոլիզով՝ որպես հավելույթ ավելացնելով KCl. Մշակվել է մագնեզիումի ստացման մեկ այլ մեթոդ։ Մագնեզիումի օքսիդը բարձր ջերմաստիճանում վերականգնում են սիլիցիումով կամ կոքսով.
Մագնեզիումի տարեկան արտադրանք կազմում է հարյուր հազարավոր տոննաներ։
Ֆիզիկական հատկություններ
Մագնեզիումը արծաթավուն սպիտակ մետաղ է, վեցանիստ բյուրեղացանցով, բյուրեղացանցի տվյալներն են՝ a = 0,32029 նմ, c = 0,52000 նմ, Z = 2: Սովորական պայմաններում մագնեզիումի խտությունը 20 °C-ում - 1,738 գ/սմ³ է։ Հալման ջերմաստիճանը 650 °C է, իսկ եռման՝ 1090 °C:
Մագնեզիումը կարելի է երկար պահել օդում։
Քիմիական հատկություններ
Փոխազդում է օդի հետ և ազոտի հետ, այս ռեակցիաները միացման են և ուղեկցվում են ջերմության անջատմամբ։
Այս հիդրիդները քայքայվում են ջրի ազդեցությամբ՝ ենթարկվելով հիդրոլիզի.
Մագնեզիումը փոխազդում է նաև այլ ոչ մետաղների հետ։ Օրինակ՝
Լինելով ուժեղ վերականգնիչ փոխազդում է ոչ մետաղների օքսիդների հետ.
Մագնեզիումը բուռն փոխազդում է թթուների հետ՝ առաջացնելով ջրածին.
Օքսիդիչ թթուների հետ փոխազդելիս ջրածին չի անջատվում. ստացվում է մետաղի աղ, ջուր և թթվի վերականգնման արգասիք.
Միացություններ
Մագնեզիումի օքսիդները սպիտակ փոշիներ են։ Ստանում են համապատասխան կարբոնատների ջերմային քայքայմամբ.
Մագնեզիումի օքսիդը ջրում չի լուծվում։
Մագնեզիումի հիդրօքսիդը կարելի է ստանալ աղի և որևէ ալկալու փոխազդեցությունից։ Օրինհակ՝
Մագնեզիումի հիդրօքսիդը արդյունաբերությունում ստանում են օքսիդի և ջրի միացման ռեակցիայով։
Մագնեզիումի աղերը
Ունեն մեծ կիրառություն, հատկապես սուլֆատները և կարբոնատները։ Մեծ քանակությամբ մագնեզիումի սուլֆատ՝ MgSO4, պարունակվում է ծովի ջրում։ Յոթջրյա բյուրեղահիդրատը՝ MgSO4 • 7H2O «դառն աղ» անվամբ հայտնի է որպես լուծողական։
Օգտագործում են կոսմետիկական և ատամի մածուկների արտադրության մեջ, ռենտգենյան ախտորոշման միջոց, ներկերի և գունանյութերի արտադրության մեջ, առնետների ոչնչացման միջոց։
Բժշկության մեջ
Մագնեզիումի կենսաբանական նշանակությունը նույնպես էական է։ Բժշկության մեջ, որպես դեղամիջոց, օգտագործում են մագնեզիումի սուլֆատը, օքսիդը և կարբոնատը։ Այդ մետաղն անհրաժեշտ է մկանների և նյարդային համակարգի ճիշտ գործունեության համար։ Մարդու օրգանիզմը պարունակում է մոտ 25 գ մագնեզիում, որի մեծ մասը գտնվում է ոսկորներում։ Մարդը մագնեզիում է յուրացնում բանջարեղենի միջոցով. բոլոր կանաչ բույսերը պարունակում են քլորոֆիլ, առանց որի, ինչպես գիտեք, անհնար է ֆոտոսինթեզը։
Արտաքին հղումներ
Կատեգորիա:Թեթև մետաղներ Կատեգորիա:Հողալկալիական մետաղներ Կատեգորիա:Մագնեզիում Կատեգորիա:1908 գիտությունում Կատեգորիա:Սննդային հավելումներ
Ալեքսեյ Պետրենկո
Կենսագրություն
Ալեքսեյ Պետրենկոն ծնվել է 1938 թվականի մարտի 26-ին Ուկրաինայի Չերնիգովի մարզի Չեմեր գյուղում։ 1961 թվականին ավարտել է Խարկովի թատերական ինստիտուտը (ԽՍՀՄ ժողովրդական արտիստ Իվան Մարյանենկոյի դասարանը) ։
1961 թվականից խաղացել է Զապորոժիեի Շչորսի անվան երաժշտադրամատիկական թատրոնում, իսկ 1963-1964 թվականներին՝ Դոնեցկի մարզային ռուսական դրամատիկական թատրոնում (քաղաք Մարիուպոլ)։
1964 թվականից աշխատել է Լենսովետի անվան Լենինգրադի թատրոնում, որտեղ հրավիրվել էր Իգոր Վլադիմիրովի կողմից ։
1977 թվականից խաղացել է Մալայա Բրոննայայի վրա գտնվող Մոսկվայի դրամատիկական թատրոնում, 1978 թվականից՝ Մոսկվայի գեղարվեստական ակադեմիական թատրոնում, 1982-1986 թվականներին աշխատել է Անատոլի Վասիլևի հետ («Սերսո» ներկայացում), 1991-1992 թվականներին՝ «Ժամանակակից պիեսի դպրոց» թատրոնում։
1991 թվականից Մ․ Գորկու անվան կինոստուդիայի հաստիքային դերասանն էր։
2010 թվականի հուլիսի 26-ից Մշակույթի գծով պատրիարքական խորհրդի անդամ էր (Ռուս Ուղղափառ եկեղեցի) ։
Վախճանվել է 2017 թվականի փետրվարի 22-ին Մոսկվայում ։
Ընտանիք
Ամուսնացել է 3 անգամ։
Երկրորդ կինը հայտնի լրագրող, նախկինում «Պրավդայի» թատերական մեկնաբան Գալինա Կոժուխովա-Պետրենկոն էր (1933֊2009) ։ Խորթ որդին՝ լրագրող և հեռուստահաղորդավար Միխայիլ Կոժուխովն է։
2010 թվականին ամուսնացել է երրորդ անգամ՝ ազգությամբ ուզբեկ լրագրող Ազիմա Աբդումամինովայի հետ (Ռասուլովա) (եղել է Կիրգիզֆիլմֆոնդի տնօրենը) ։
Արտաքին հղումներ
Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:ՌԽՖՍՀ ժողովրդական արտիստներ Կատեգորիա:ՌԽՖՍՀ վաստակավոր արտիստներ Կատեգորիա:Ուկրաինայի ժողովրդական արտիստներ Կատեգորիա:ՌԴ պետական մրցանակի դափնեկիրներ Կատեգորիա:20-րդ դարի դերասաններ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Հեռուստատեսային դերասաններ Կատեգորիա:«Ոսկե արծիվ» մրցանակի դափնեկիրներ Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Հովհարով տիկինը (նկար, Կլիմտ)
Նկարագրություն
«Հովհարով տիկինը» հեղինակի ուշ շրջանի դեկորատիվ-էքսպրեսիոնիզմի շրջանի գործերից է և արտացոլում է նրա հետաքրքրությունը ասիական արվեստի նկատմամբ։ Հրաժարվելով մետաղաթիթեղի օգտագործումից՝ Կլիմտը հավատարիմ է մնացել իր «Ոսկե շրջանին»՝ նորովի ներկայացնելով հաստոցային գեղանկարչությունը որպես նյութական օբյեկտ, թանկարժեք զարդարանք։
Հակառակ Առաջին աշխարհամարտի տարիներին տիրող համընդհանուր տրտմությանը՝ նկարիչը պատկերել է խորհրդավոր անծանոթուհու՝ հավանաբար՝ պարուհու։ Անծանոթուհին ներկայացված է չինական մոտիվներով էկզոտիկ միջավայրում՝ կիմոնոյով և հովհարով, որով ծածկում է մերկ կուրծքը։ Ինքնավստահ կինն ունի առինքնող արտաքին, գլուխը բարձր, հայացքը սևեռած հեռուն։ Կլիմտն ունեցել է չինական և ճապոնական հագուստի մեծ հավաքածու և հաճախ դրանց զարդանկարներն օգտագործել է իր արվեստում։ «Հովհարով տիկինը» նկարի ֆոնը լրացնում են Փյունիկ թռչունը,, ոսկեգույն փասիանը, կռունկը, լոտոսի ծաղիկները և այլ բույսեր։ Թռչունների առաջ ձգված պարանոցներն ընդգծում են բնորդուհու անբնական երկար պարանոցը ։
Պատմություն
Կլիմտը դիմանակարի վրա աշխատել է 1917 թվականի ընթացքում։ Նկարչի մահանալու պահին նկարը գտնվել է արվեստանոցում՝ մոլբերտի վրա։ 1920 թվականին «Հովհարով տիկինը» նկարավաճառ Գուստավ Նեբեխայի միջնորդությամբ գնել է արդյունաբերող Էրվին Բյոլերը և ցուցադրվել է Վիեննայի Կիրառական արվեստի թանգարանում։ 1920 թվականին Բյոլերը նկարը տեղափոխել է Շվեյցարիա իր եղբոր՝ Հենրիխի մոտ, որտեղ այն մնացել է մինչև 1960 թվականը։ 1960-ական թվականներին նկարը ձեռք է բերել կոլեկցիոներ Ռուդոլֆ Լեոպոլդը։
1981 թվականին «Հովհարով տիկինը» ցուցադրվել է Տոկիոյի Գեղարվեստական թանգարանում։ Ավելի ուշ՝ մինչև 1983 թվականը, Ռուդոլֆ Լեոպոլդը նկարը վաճառել է 18 միլիոն շիլինգով, ըստ նկարչի կնոջ վկայության՝ պարտքերը փակելու համար։ Նկարն անլեգալ եղանակով դուրս է բերվել Ավստրիայից։ 1992 թվականին ոմն արտ դիլեր Չիկագոյից Բելվեդեր պատկերասրահի տնօրեն Գերբերտ Ֆրյոդլին առաջարկել է վաճառել նկարը 80 մլն շիլլինգով։ Քանի որ «Հովհարով տիկինը» նկարի համար երկրից ելքի թույլտվություն չկար, քրեական գործ է հարուցվում։ Լեոպոլդը դատավարության ժամանակ հատարարում է, որ չի հիշում գնորդի անունը։ Մեղադրյալների բացակայության պատճառով 1993 թվականին գործը փակվում է։ 1994 թվականին «Հովհարով տիկինը», լինելով ոմն ամերիկացի գործարարի ժառանգների սեփականություն, վաճառվում է Նյու Յորքի « Սոթբիս» աճուրդում 9,3 միլիոն եվրոյին համարժեք գնով։
2021 թվականին, հարյուր տարի անց, «Հովհարով տիկինը» մեկ տարի շարունակ կրկին ցուցադրվել է Վիեննայի Բելվեդեր պատկերասրահի ժամանակավոր ցուցադրության սրահում.
Արտաքին հղումներ
Կատեգորիա:Գուստավ Կլիմտի նկարներ Կատեգորիա:1918 նկարներ Կատեգորիա:Մասնավոր հավաքածուներում գտնվող նկարներ Կատեգորիա:Կանանց դիմապատկերներ
Միջնորդ օղակների վերացում (դիզինտերմեդիացիա)
Դիզինտերմեդիացիան տնտեսագիտության մեջ առաջարկի կամ մատակարարման շղթայից տվյալ գործարքի հետ կապված միջնորդ օղակների վերացումն է ։ Մատակարարման ավանդական ուղիների փոխարեն, որոնք ունեին որոշակի տեսակի միջնորդ (օր․՝ դիստրիբյուտոր, մեծածախ առևտրական, բրոքեր կամ գործակալ), կազմակերպությունները ներկայումս կարող են միանգամից գործ ունենալ հաճախորդների հետ, օր․՝ համացանցի միջոցով ։
Դիզինտերմեդիացիան կարող է կրճատել հաճախորդների սպասարկման համախառն ծախսը և արդյունաբերողին թույլ տալ մեծացնել շահույթի մարժան կամ նվազեցնել գները։ Հաճախորդների կողմից նախաձեռնած դիզինտերմեդիացիան հաճախ շուկայի բարձր թափանցիկության արդյունք է, քանի որ գնորդները տեղյակ են առաջարկի գների մասին անմիջապես արդյունաբերողից։ Գնորդները կարող են ընտրել միջնորդների շրջանցումը (մեծածախ և մանրածախ վաճառականներ) անմիջապես արդյունաբերողից գնելով և այդ կերպ ավելի քիչ վճարել։ Գնորդները կարող են նաև նախընտրել մեծածախ վաճառականներից գնում կատարելը։ Հաճախ կազմակերպությունը բիզնես-սպառող (B2C) էլեկտրոնային առևտուրը գործարկում է որպես գնորդի և արդյունաբերողի միջև կամուրջ։
Սակայն արդյունաբերողները դեռ մատակարարման ծախսեր են կրելու, ինչպիսիք են ապրանքների ֆիզիկական տեղափոխումը, փոքր միավորներով փաթեթավորելը, գովազդելը և հաճախորդին օգնության ծառայություններ մատուցելը, որոնք նախկինում ամբողջությամբ կամ մասամբ ծածկվում էին միջնորդի կողմից։ B2C տիպիկ մատակարարման շղթան բաղկացած է 4 կամ 5 օղակներից։ Դրանք են մատակարարողը, արդյունաբերողը, մեծածախ վաճառականը, մանրածախ վաճառականը և գնորդը։
Պատմություն
Տվյալ տերմինը որպես այդպիսին առաջին անգամ կիրառվել է բանկային ոլորտում 1967թ․։ Դիզինտերմեդիացիան տեղի ուներ այն ժամանակ, երբ ապառողները, բանկերի միջնորդությունից խուսափելով, խնայողական հաշիվների վրա իրենց գումարը թողնելու փոխարեն անմիջապես արժեթղթերում էին ներդրում կատարում (պետական և մասնավոր պարտատոմսեր, ապահովագրական ընկերություններ, հեջավորման ֆոնդեր, ներդրումային ֆոնդեր և բաժնետոմսեր) ։ Հիմնական պատճառը ԱՄՆ կառավարության նորմատիվային կարգավորումն էր, որը սահմանափակում էր Ավանդների ապահովագրության դաշնային կորպորացիայի կողմից ապահովագրված հաշիվների նկատմամբ եղած տոկոսադրույքները։
Ավելի ուշ դիզինտերմեդիացիա տերմինը սկսեց օգտագործվել առևտրում որպես միջնորդների վերացում, սակայն ֆինանսական բացատրությունը դեռ գերակայող էր մնում։ Միայն 1990-ական թթ․ վերջում էր, որ այն լայնորեն հանրայնացվեց։
Համացանցային դիզինտերմեդիացիայի ազդեցությունը տարատեսակ ոլորտների վրա
Առկա է այն պնդումը, որ համացանցը շուկայի թափանցիկությամբ պայմանավորված ձևափոխում է մատակարարման շղթան։ Դիզինտերմեդիացիան վիրտուալ շուկայի երևան գալու հետ մեկտեղ նոր նշանակություն է ձեռք բերել։ Վիրտուալ շուկայի վաճառողները, օր․՝ Amazon-ը, դուրս են թողնում միջնորդներին։ Անմիջական վաճառողները և գնորդները իրար հետ կապ են հաստատում վիրտուալ շուկայի կողմից ստեղծված հարթակի շնորհիվ։ Իհարկե հարթակը ստեղծող վենդորը դրա օգտագործման դիմաց փոխհատուցում է ստանում, հակառակ դեպքում այն ստեղծելը շահավետության տեսանկյունից ոչ մի իմաստ չէր ունենա։ Եթե գնորդը շրջանցում է հարթակը և գործարքն անմիջապես կատարում է վաճառողի հետ, ապա հարթակի սեփականատերը դժվար թե նրանից եկամտի չափաբաժին ունենա։ Սա կարող է դիզինտերմեդիացիայի նոր ձև համարվել։
Քննարկում
Ոչ համացանցային աշխարհում դիզինտերմեդիացիան շատուշատ խոշոր մանրածախ առևտրականների համար (Walmart) կարևորագույն ռազմավարություն էր համարվում, որով փորձում էին մատակարարի և գնորդի միջև միջնորդների քանակը կրճատելով նվազեցնել գները։ Դիզինտերմեդիացիան նաև սերտորեն կապված է հենց այս պահին արտադրության գաղափարի հետ, քանի որ պաշարների անհրաժեշտության վերացումը իր հերթին վերացնում է միջնորդի կողմից կատարվող գործառույթ։ Դիզինտերմեդիացիան չսատարող օրենքների առկայությունը Ճապոնիայի և Գերմանիայի 1990-ական թթ․ ունեցած թույլ տնտեսական կատարողականի հիմնական պատճառ է դիտարկվում։
Սակայն համացանցային դիզինտերմեդիացիան ավելի փոքր հաճախականությամբ էր տեղի ունենում, քան շատերն էին ակնկալում կետ քոմի (.com) բումի ժամանակ։ Մանրածախ և մեծածախ առևտրականները էական գործառույթներ են կատարում, ինչպիսիք են՝ վարկի երկարաձգումը, տարբեր մատակարարներից ստացված ապրանքների ագրեգացիան կամ համախմբումը և հետգնված ապրանքների վերամշակումը։ Բացի այդ, շատ դեպքերում արդյունաբերողից և դեպի արդյունաբերող ապրանքների բեռնափոխադրումը կարող է ավելի քիչ արդյունավետ լինել, քան դրանք խանութ տեղափոխելը, որտեղից սպառողն այն ձեռք է բերում (եթե սպառողի խանութ հասնելու հետ կապված ծախսերն անտեսվում են)։ Դիզինտերմեդիացիայի սպառնալիքին ի պատասխան որոշ մանրածախ առևտրականներ փորձել են վիրտուալ և ֆիզիկական առկայությունները ինտեգրել միմյանց որպես բրիքս և քլիքս (bricks and clicks) հայտնի ռազմավարության միջոցով։
Վերամիջնորդավորում
Վերամիջնորդավորումը կարող է սահմանվել որպես վերջնական սպառողի և արտադրողի միջև միջնորդի վերաներկայացում։ Այս տերմինը հատկապես կիրառելի է ան դեպքերում, երբ դիզինտերմեդիացիան արդեն դրանից առաջ տեղի էր ունեցել ։
Համացանցային հեղափոխության սկզբում էլեկտրոնային առևտուրը դիտվում էր որպես գործառնական ծախսերի կրճատման գործիք։ Հայեցակարգն այն էր, որ սպառողներին ապրանքներն համացանցով անմիջապես արտադրողից ձեռք բերել թույլ տալով կարելի է կտրուկ փոքրացնել մատակարարման շղթան։ Սակայն ինչ իրականում տեղի ունեցավ այն էր, որ թվային աշխարհում նոր միջնորդներ ի հայտ եկան (օր․՝ Amazon.com և eBay) ։
Վերամիջնորդավորումը ծագեց էլեկտրոնային առևտրի դիզինտերմեդիացիոն հայեցակարգի հետ կապված մի շարք խնդիրների պատճառով, մեծամասամբ առանցքային էր ուղիղ սպառողին մոդելի հետ կապված խնդիրները։ Շատ փոքր պատվերների բեռնափոխադրման մեծ ծախսերը, սպառողներին ծառայությունների մատուցման զանգվածային խնդիրները, դիզինտերմեդիացիայի ենթարկված մանրածախ առևտրականների և մատակարարման ցանցերի գործընկերների զայրույթին դիմակայելը միասին վերցրած լուրջ խոչընդոտներ էին։ Հսկայական ռեսուրսներ են պահանջվում անհատական սպառողների հետ կապված նախա- և հետվաճառքային խնդիրները հոգալու համար։ Դիզինտերմեդիացիայից առաջ մատակարարման շղթայի միջնորդները արտադրողների համար վաճառքի մասնագետներ են հանդես գալիս։ Առանց նրանց արտադրողն ինքնուրույն պիտի գտնի սպառողներին։ Առցանց վաճառելը նույնպես ունի իր ծախսերը․ որակյալ կայքէջերի մշակումը, ապրանքի վերաբերյալ ինֆորմացիայի թարմացումը և մարքեթինգային ծախսերը։ Եվ վերջապես, դեպի համացանցի ուղիներ ապրանքի հասանելիության սահմանափակումը արտադրողին ստիպում է սպառողի ուշադրությունը գրավելու համար մրցակցել համացանցում մյուս եղածների հետ։
Ծանոթագրություններ
Կատեգորիա:Բիզնես մոդելներ Կատեգորիա:Էլեկտրոնային առևտուր Կատեգորիա:Տեղաբաշխում (մարքեթինգ) Կատեգորիա:Մատակարարման շղթայի կառավարում
Կոբո Աբե
Կոբո Աբե (, իսկական անունը՝ Կիմիֆուսա, ), ճապոնացի նշանավոր արձակագիր և դրամատուրգ։ Նա ճապոնական հետպատերազմյան գրականության լիդերներից մեկն է։ Ստեղծագործության հիմնական թեման մարդու ինքնության փնտրտուքներն է ժամանակակից աշխարհում։ «Ավազուտների կինը», «Ուրիշի դեմքը» և «Այրված քարտեզը» ստեղծագործությունների հիման վրա 1960-ականներին ռեժիսոր Հիրոսի Թեսիգահարայի կողմից նկահարանվել է կինոֆիլմ։
Կենսագրություն
Ծնվել է Տոկիոյում։ Մանկությունն անցել է Մանջուրիայի Մուկդեն քաղաքում, որի բժշկական ինստիտուտի կլինիկայում աշխատում էր հայրը։ 1943-ին ընդունվում է Տոկիոյի համալսարանի բժշկական ֆակուլտետը, սակայն մեկ տարի անց վերադառնում է Մուկդեն։ Հոր մահը նյութական ծանր կացության մեջ է դնում ապագա գրողի ընտանիքին։ 1946-ին Աբեն ստիպված էլինում վերադառնալ Տոկիո՝ շարունակելու ուսումը, թեպետ բժշկությամբ զբաղվելու հեռանկարն արդեն գրեթե չէր հետաքրքրում նրան։ Այնուամենայնիվ, 1948-ին ավարտում է համալսարանը՝ վճռական քննություն ընդունող պրոֆեսորին խոստանալով երբեք չզբաղվել բժշկությամբ։
Տարբեր փաստեր Կոբո Աբեի կյանքից
Կոբո Աբեն առաջին ճապոնացի գրողն էր, որը սկսեց գրել իր ստեղծագործությունները՝ հավաքելով դրանք ապարատային տեքստային պրոցեսորի վրա (սկսած 1984 թվականից)։ Աբեն օգտագործում էր NEC ապրանքանիշի «NWP-10N» մոդելները և «Բունգո» :
Աբեի երաժշտական հակումները բազմակողմանի էին։ Լինելով Pink Floyd-ի մոլի երկրպագու՝ ակադեմիական երաժշտությունից նա առավել ևս գնահատում էր Բելա Բարտոկի երաժշտությունը։ Բացի դրանից, Աբեն սինթեզատոր էր ձեռք բերել ավելի շուտ, քան այն մասսայական տարածում գտավ Ճապոնիայում (այդ ժամանակ բացի Աբեի սինթեզատորից, Ճապոնիայում կարելի էր այն գտնել միայն NHK «Էլեկտրոնային երաժշտության ստուդիա-ում և կոմպոզիտոր Իսաո Տոմիտայի մոտ, իսկ եթե բացառեն սինթեզատորը պորֆեսիոնալ նկատակներով օգտագործողներին, ապա Աբեն միակն էր, որ երկրում ուներ այդ գործիքը)։
Աբեն նաև հայտնի է լուսանկարչության հանդեպ ունեցած մեծ սիրով, որը դուրս էր գալիս պարզապես հրապուրանքի սահմաններից և սահմանափակվում էր մանիայով։ Լուսանկարչությունը տեղ է գտել նաև Աբեի գեղարվեստական աշխատանքներում։ Աբեի լուսանկարները օգտագործվել են նրա պատմածքների ժողովածուի ձևավորման համար. դրանք կարելի է տեսնել հատորների կազմի հակառակ կողմում։ Աբե-լուսանկարիչը իր հավակնությունը տալիս էր «Contax» ֆոտոխցիկներին, իսկ լուսանկարման համար ամենասիրած օբյեկտներից մեկը աղբավայրերն էին։
Արտաքին հղումներ
Կատեգորիա:Ճապոնացի արձակագիրներ Կատեգորիա:Ճապոնացի դրամատուրգներ Կատեգորիա:Ճապոնացի ֆանտաստ գրողներ Կատեգորիա:Գրական կեղծանուններով հայտնի հեղինակներ Կատեգորիա:Տոկիո քաղաքում ծնվածներ Կատեգորիա:Տոկիոյի համալսարանի շրջանավարտներ Կատեգորիա:20-րդ դարի վիպասաններ Կատեգորիա:Պոստմոդեռնիստ գրողներ
Acanthoderes obscurior
Acanthoderes obscurior, բեղիկավոր բզեզի տեսակ՝ լամին ենթաընտանիքից։ Ավելի հաճախ հանդիպում են Լեհաստանում, Ռուսաստանում, Մոնխոլիայում։ Թրթուրների բուսական սնունդը համարվում է անգլիական կաղնին (Quércus róbur) ։
Ծանոթագրություններ
Կատեգորիա:Երկարաբեղիկներ
Երերունա լեռ
Երերունա, լեռ Հայաստանում, Գեղամա լեռնաշղթայի հարավային հատվածում, Ազատ և Վեդի գետերի վերին հոսանքի շրջանում։ Կոչվել է պատմական Երերուն (Գեղարքունիք գավառում) գյուղի անունով ։
Ծանոթագրություններ
Կատեգորիա:Հայաստանի լեռներ
Գաղտնի գնորդ
Գաղտնի գնորդ (Mystery Shopper/Secret Shopper, ինչպես նաև՝ երևակայական գնորդ), հետազոտման մեթոդ, որն օգտագործվում է ինչպես մարքեթինգային հետազոտության շրջանակներում՝ ուղղված ապրանքը կամ ծառայությունն օգտագործելիս ստացված սպառողական փորձի գնահատմանը, այնպես էլ կազմակերպական խնդիրներ լուծելու շրջանակներում. օրինակ՝ կազմակերպության մեջ հաճախորդների սպասարկման ստանդարտներին հետևելու մակարդակը չափելու համար։
Ինֆորմացիայի հավաքագրման համար օգտագործվում են հատուկ պատրաստված մարդիկ (գաղտնի գնորդներ), ովքեր ստուգումներ են իրականացնում պոտենցիալ/իրական գնորդների տեսքով և մանրամասն պատմում ստուգումների արդյունքների մասին։ Հետազոտությունների նպատակներն ազդում են գաղտնի գնորդի հանդեպ պահանջմունքների ավելացմանը։ Հիմնականում գաղտնի գնորդի հետազոտություններում մասնակցությունն այդ մարդկանց եկամտի միակ աղբյուրը չէ։
Կան տարատեսակ տերմիններ գաղտնի գնորդի մեթոդը նկարագրելու համար. գաղտնի գնորդ, երևակայական գնորդ, առեղծվածային շոփինգ, գաղտնի հաճախորդ, գաղտնի սպառող, անանուն հաճախորդ և այլն։
Զարգացման պատմություն
Գաղտնի գնորդի հետազոտությունը մինչև 1940֊ական թվականներն օգտագործվում էր որպես աշխատողի հանդեպ վերահսկողության իրականացման ստանդարտ միջոց։ Այս հետազոտություններն ամենահաճախ օգտագործվում են այնպիսի վայրերում, ինչպիսիք են մանրածախ խանութները, հյուրանոցները, կինոթատրոնները, ռեստորանները, արագ սննդի կետերը, բանկերը, գազալցակայման կայանները, մեքենաների վերանորոգման կետերը, բժշկական կենտրոնները։
2010 թվականից գաղտնի գնորդի եղանակը լայնորեն կիրառվում է բժշկական կետերում, ինչը հնարավորություն է տալիս բարելավել հաճախորդին սպասարկումը ։ Կան երկրներ (օրինակ՝ Մեծ Բրիտանիան), որտեղ այս հետազոտություններն իրականացվում են տեղական իշխանությունների կողմից վերահսկվող ծառայությունները գնահատելու համար․ օրինակ՝ բնակարանային ասոցիացիաներում (housing associations) և եկեղեցիներում ։
Հետազոտության նպատակները
Ի տարբերություն փորձնական գնումների (Контрольная закупка), որ օգտագործվում էր ԽՍՀՄ-ում ուրիշի գույքի իրացման դեմ պայքարի բաժնի կողմից՝ գաղտնի գնորդների հետազոտություների արդյունքում ստացված տվյալներն օգտագործվում են սպասարկման բարելավման և սպառողների գոհունակության բարձրացման նպատակներով, աշխատակիցների արհեստավարժության բարձրացման համար, ինչպես նաև որպես առևտրական կետերում հաշվեկշռի։
Գաղտնի գնորդի մեթոդով սպասարկման ընթացքում առաջին հերթին գնահատվում է կազմակերպության, հանրախանութի ստանդարտներին հետևելը։ Հետազոտությունները պետք է անցկացվեն ըստ սցենարի, որոնք վնաս չեն հասցնում ստուգվող կազմակերպությունների առևտրային գործունեությանը։
Հետազոտման պարամետրեր
«Գաղտնի գնորդի» հետազոտություններին գնահատական կարող է տրվել ինքնուրույն կամ աութսորսինգի միջոցով, այսինքն՝ աշխատանքի մեջ պրոֆեսիոնալ կառավարիչ֊մատակարարի ներգրավելով։ Աշխատանքի բյուջեն և ծավալը կախված է որոշ պարամետրերից․
Հետազոտության օբյեկտները
Գաղտնի գնորդի միջոցով անցկացվող հետազոտությունները կարող են իրականացվել ոչ միայն հետազոտվող օբյեկտների ստուգման համար այցելություններով, հեռախոսազանգերով, էլեկտրոնային փոստով դիմումներով՝ կախված ծառայությունների ստուգվող գործընթացներից։ Որպես հետազոտման օբյեկտներ հանդիսանում են առևտրային կտերի վաճառողները և խորհրդատուները, օնլայն֊խորհրդատուները, մենեջերները, էլեկտրոնային փոստով ուղարկվեղ հայտերը մշակողները և այլն։
Գնահատման չափանիշները
Ստուգումների շարքում կարող է նաև գնահատվել ապրանքի վերաբերյալ տեղեկացվածությունը և վաճառքի հմտությունները։ Այդուհանդերձ պետք է գիտակցել, որ հետևյալ մեթոդը ոչ թե փոխարինում է, այլ լրացնում անձնակազմի գործունեության գնահատման մնացած գործընթացներին, ինչպիսիք են հավաստագրումը, փորձագիտական գնահատականները, թստավորումը, դիտարկումը և այլն։
Ստուգումների այլ հնարավորություններ
Փորձնական գնումներ։ Որպես ստուգում՝ կարող է անցկացվել փորձնական գնում։ Այդ դեպքում գատնի գնորդի աշխատանքը կարգավորել թույլատրող հավելյալ փաստաթուղթ է հանդիսանում դրամական կտրոնը։
Խոսակցության ձայնագրում։ Մի շարք դեպքերում, երբ գաղտնի գնորդի այցելությունն անցկացվում է անձնապես կամ հեռախոսային կապով, հետևյալ վերլուծության համար օգտագործվում է հեռախոսային զրույցի ձայնագրությունը հետազոտվող աշխատակցի հետ։ Ձայնագրությունն օգտագործվում է թանկարժեք ապրանքների վաճառքի հատվածում աշխատող անձնակազմի գնահատման համար՝ հետևյալ աշխատակցի անձնական կրթվածության և հաճախորդի հետ աշխատանքային հմտությունների գնահատման համար։ Հետևյալ դեպքում աշխատակիցը, որի հանդեպ իրականացվում է ստուգումը, ծանոթացվում է իր իսկ խոսակցության ձայնագրությանը։
Սակայն ձայնագրությունը չի կարող հանդիսանալ գաղտնի գնորդի ստուգման գործիք, քանի որ այն բացահայտում է աշխատակցի և գաղտնի գնորդի անձնական տվյալները։
Ինչպես նաև, գաղտնի գնորդի կողմից տրվող հաշվետվությունների մեջ կարող են պահանջվել նաև լուսանկարներ։ Լուսանկարներն արվում են նախապես համաձայնեցված սցենարի համաձայն։
Տվյալների հաշվետվության, հավաքագրման և վերլուծման համակարգեր
Տեղեկատվության հավաքագրման և մշակման կազմակերպման համար այսպիսի հետազոտությունների պարագայում խոշոր կազմակերպություններն օգտագործում են օնլայն հաշվետվության մասնագիտացված համակարգեր, որոնք նրանց թույլ են տալիս տեղեկատվության մակարդակը բարձրացնել՝ իջեցնելով մարդկային գործոնը, ավտոմատացնել սովորական աշխատանքը մասսայական տվյալների մշակման միջոցով։ Որպես կանոն, գաղտնի գնորդին հասանելի է նման մի ծրագիր․ ինտերնետի և բրաուզերի միջոցով նա մուտքագրում է հավաքագրված տեղեկատվությունը և օնայն կերպով հաշվետվություն տալիս։ Մենեջերները և հաճախորդները միանգամից տեսնում են տեղեկատվությունը և կարողանում են վերլուծել այն։
Ժամանակակից համակարգերն օժտված են վերլուծական գրաֆիկների և աղյուսակներիի գործառութային կառուցվածքով հենց օնլայն հաշվետվության ծրագրում, ինչը բավականին հեշտացնում է տվյալների հետազոտման և կրճատում ժամանակը։ Որպես կանոն այդպիսի համակարգերը թույլ են տալիս ղեկավարել գաղտնի գնորդներին, ստանալ լուսանկարներով հաշվետվություններ և հաշվետվական ձևաթղթեր, մեքենայացնել բնական աշխատանքը՝ ըստ տարբեր շրջաններից ստացված տվյալների, բարձրացնել դաշտից փոխանցվող տեղեկատվության որակը, հանել ծանրաբեռնվածությունը ծրագրային մենեջերների ուսերից, թափանցիկ դարձնել հաճախորդի և կազմակերպության միջև փոխհարաբերությունները և բարձրացնել վստահությունը։
Ի սկզբանե նախագծերի ամբողջ հաշվետվությունն իրականացվում էր էլեկտրոնային աղյուսակի միջոցով, սակայն շուտով հայտնվեցին մասնագիտացված ծրագրային ապրանքներ (օնլայն համակարգեր), որոնք հաանելի դարձան ցանկացած տեսակի կազմակերպության՝ անկախ չափերից։
Էթիկա
Գաղտնի գնորդի հետազոտությունների անցկացման նորմերը, ստանդարտները և էթիկան մշակվում և կարգավորվում են գաղտնի գնորդի ծառայությունների միջազգային ասոցիացիայի (MSPA) և անկախ կազմակերպությունների կողմից, հետազոտվող օբյեկտների աշխատակիցները պետք է նախապես զգուշացվեն այն մասին, որ որոշակի ժամանակահատվածի ընթացքում նրանց պետք է ստուգեն գաղտնի գնորդները, իսկ գաղտնի գնորդի հետազոտության արդյունքները չպետք է հիմք հանդիսանան աշխատակիցների պատժման կամ հեռացման համար ։
Արտաքին հղումներ
Կատեգորիա:Մարքեթինգային հետազոտություններ Կատեգորիա:Մարքեթինգ Կատեգորիա:Ծառայությունների ոլորտ Կատեգորիա:Առևտուր
Մայիսյան հերոսամարտեր
Սարդարապատի ճակատամարտ
Մայիսի 22–29-ը ընկած ժամանակահատվածում Սարդարապատում ընթացող ինքնապաշտպանության կազմակերպումը հանձնարարվել է Երևանյան խմբի զորահրամանատար Մովսես Սիլիկյանին`Թովմաս Նազարբեկյանի կողմից։ Ինքնապաշտպանական միջոցառումներ կիրառվել են նաև Կողբի և Իգդիրի ուղղություններով։ Նախիջևան-Շարուր ուղղությունը վստահվել էր 3-րդ բրիգադին` գնդապետ Տիգրան Բաղդասրյանի գլխավորությամբ։ Սարդարապատի ուղղությամբ հարձակվող թուրքական զորքին դիմակայելու համար, Սարդարապատի ուղղությունը վստահվում է Դանիել Բեկ-Փիրումյանին։ Արամ Մանուկյանին վստահվել է Երևանի թիկունքի պաշտպանությունը։
Մայիսի 21-ին թուրքական առաջապահ ուժերին հաջողվում է գրավել Սարդարապատ կայարանը, նույնանուն գյուղը և Գեռլչուն (այժմ՝ գյուղ Մրգաշատ)։
Մայիսի 22-ին 5-րդ հրաձգային հետևակային և հեծյալ գնդերը անցնում են հարձակման` Ղամշլու, և կոտրելով թուրքական զորքի դիմադրությունը, վերագրավում են Սարդարապատ կայարանն ու գյուղը՝ հարկադրելով թուրքերին հետ նահանջել 15–20 կմ շառավղով։
Հայկական զորախումբը համալրվելուց հետո ստեղծել է հարվածային զորախումբ՝ փոխգնդապետ Կարապետ Հասան-Փաշինյանի հրամանատարությամբ և մշակել թուրքական զորախմբի շրջափակումը։
Բաշ-Ապարանի ճակատամարտ
Մայիսի 23-ից Սիլիկյանն իր մարտակազմի մի ջոկատ է ուղարկել Բաշ-Ապարանի ճակատ՝ Դրոյի գլխավորությամբ։ Սարդարապատում մնացել են Պողոս Բեկ-Փիրումյանի՝ կամավորներից կազմված 5-րդ մահապարտների գունդը, 2 հեծյալ գունդ, Թռուցիկ Հովսեփի և Պանդուխտի (Միքայել Սեյրան) հեծյալները (1000 ձիավոր), աշխարհազորայինների նորակազմ վաշտերը (ավելի քան 1000 կռվող) և այլ զորամասեր։
Սարդարապատի ճակատամարտի օրերին (մայիսի 21-22) թշնամին տվել է 3500 սպանված և նահանջել մոտ 60 կմ։ Փոխգնդապետ Կարապետ Հասան-Փաշայանի Հայոց վեհափառ հայրապետն օրհնում է ռազմաճակատ մեկնող զինվորներին։ (Ղասաբբաշյան) ղեկավարությամբ ստեղծված գունդը (800 մարդ) հարվածել է հակառակորդի թիկունքին։ Թուրքերը խուճապահար անցել են Ախուրյանի արևմտյան ափը։ Մայիսի 29-ին թուրքերը հարձակվել են Արագած կայարանի վրա. տեղի են ունեցել թեժ կռիվներ։ Այդ օրը գեներալ Մովսես Սիլիկյանը հրամայել է հարձակումը շարունակել մինչև Ալեքսանդրապոլ, սակայն հաջորդ օրը գեներալ Նազարբեկյանի հրամանով այն կանգնեցվել է, իսկ հունիսի 2-ից դադարեցվել են ռազմական գործողությունները ճակատային ողջ գծի երկայնքով։
Սարդարապատի հերոսամարտը, որտեղ թշնամին առաջին խոշոր պարտույունն է կրել, ճակատագրական նշանակություն ունեցավ հայ ժողովրդի և Հայաստանի համար։ ճակատամարտում լավագույնս դրսևորվել են հայկական ռազմարվեստի ավանդույթները։ Մյուս վճռական մարտը տեղի է ունեցել Բաշ Ապարանի ճակատում։ Մայիսի 20-ին, գրավելով Համամլուն (այժմ՝ Սպիտակ), թուրքական 39-րդ դիվիզիան (9-10 հազար զինվոր) շարժվել է դեպի Բաշ Ապարան՝ Աշտարակ-Եղվարդ-Կոտայք գիծ դուրս գալու և Քանաքեռի գրավումով Երևանը շրջափակելու նպատակով։
Մայիսի 24-ին Դրոյի զորաջոկատը (շուրջ 5 հազար մարդ) մտել է Ալի Քուչակ՝ Էսադ փաշայի հրամանատարությամբ դեպի Բաշ Ապարան գնացող թուրքերին դիմակայելու նպատակով գավառապետ Սեթոյի (Սեդրակ Ջալալյան, 1884-1959) հավաքագրած աշխարհազորին (շուրջ 9 000 մարդ և 3 000 դրսեկ ու տեղացի քրդեր) օգնելու համար։ Մայիսի 26-ին թուրք, զորամասերն անցել են ընդհանուր հարձակման։ Կատաղի մարտերը շարունակվել են մինչև մայիսի 29-ը։ Այդ օրը Բաշ Ապարանի ճակատում ջախջախվել է հակառակորդի 2 գունդ և ոչնչացվել ծանր հրետանին։ Թշնամին, մարտադաշտում թողնելով 200-ից ավելի սպանված և մեծաքանակ ռազմավար, նահանջել է։ Դրոյի զորքի կազմում թուրքերի դեմ կռվել է եզդիների 1500-հոգանոց հեծյալ ջոկատը՝ Ջհանգիր աղայի գլխավորությամբ։ ճակատամարտում զոհվել է հայտնի հարյուրապետ Զեմլյակը (Հարություն Նանամյան)։
Ղարաքիլիսայի ճակատամարտ
Թուրք-հայկական պատերազմի վճռական տեղամասերից էր նաև Ղարաքիլիսայի ճակատը։ Ալեքսանդրապոլի անկումից հետո Ղարաքիլիսայի ուղղությամբ շարժվող թուրք, զորամասը մայիսի 20-ին գրավել է Ջաջուռը, Աղբուլաղը (Լուսաղբյուր), Ղալթաղչին (Հարթագյուղ), մայիսի 21- ին՝ Վորոնցովկան (Տաշիր)։ Մայիսի 22-ին Հայկական կորպուսի հրամանատարը (գեներալ Թովմաս Նազարբեկյան) և սպայակույտը տեղափոխվել են Դիլիջան։ Ջալալօղլիի (Ստեփանավան) մոտ մայիսի 21-22-ի մարտերից հետո Անդրանիկի ջոկատը կենտրոնացել է Դսեղ գյուղում և հետագա գործողություններին չի մասնակցել։ Գեներալ Նազարբեկյանի հրամանով կորպուսի 1-ին դիվիզիան (հրամանատար՝ գնդապետ Աթաբեկ Բեյ-Մամիկոնյան) և 2 լեռնային մարտկոցներ փոխադրվել են Շահալի (Վահագնի), մնացածները կենտրոնացել են Դիլիջանի մոտ։ Հայկական զորքն ունեցել է 6 հազար զինվոր, 10 հրանոթ և մոտ 20 գնդացիր, թուրքական, զորքը (հրամանատար՝ Ջավադ բեյ)՝ 10 հազար զինվոր, 70 հրանոթ և 40 գնդացիր։ Ճակատամարտին մասնակցել է նաև Գարեգին Նժդեհը՝ իր հեծյալ գնդով (100 հեծյալ)։ Հայկական ուժերը հիմնական հարվածները թուրքերի գերակշիռ ուժերին հասցրել են Ղշլաղ (Դարպաս) գյուղի մոտ, Բզովդալի (Բազում) մատույցներում և Մայմեխ լեռան լանջերին։ Մարտերում աչքի են ընկել գնդապետ Նիկոլայ Ղորղանյանի (Կորզանով) զորամասը, հերոսաբար զոհված շտաբս-կապիտան Գուրգեն Տեր-Մովսիսյանի հրետանավորները և ուրիշներ։ Հայերը կրել են զգալի կորուստներ (սպանված, վիրավոր և գերի)։ Մեծ էին նաև թուրքերի կորուստները, սակայն համալրում ստանալով՝ նրանք անցել են հակահարձակման և մայիսի 30-ին ներխուժել Ղարաքիլիսա։ Հայկական ուժերը հարկադրված նահանջել են Դիլիջան։ Ղարաքիլիսայում և շրջակա գյուղերում թուրք ջարդարարները կոտորել են հայ բնակչությանը (շուրջ 5 հազար մարդ), ավերել բնակավայրերը։ Ղարաքիլիսայի ճակատամարտում մեծ կորուստներ պատճառելով թշնամուն՝ կասեցվել է նրա գերակշիռ զորքի առաջխաղացումը դեպի Դիլիջան և Թիֆլիս։ Սարդարապատում աչքի են ընկել նաև հեծելազորային դասակի հրամանատար Հովհաննես Բաղրամյանը, գնդապետ Դոլուխանյանը, գրող Ակսել Բակունցը, լեզվաբան Գրիգոր Ղափանցյանը, ռուս զինվորականներ Վասիլի Պերեկրեստովը, Սիլինը, հույն սակելարին, բազմաթիվ հոգևորականներ՝ Գարեգին եպիսկոպոս. Հովսեփյանի գլխավորությամբ, և ուրիշներ։ Մայիսյան հերոսամարտերը ձախողել են հայերին վերջնականապես բնաջնջելու երիտթուրքերի ծրագիրը։ Այդ մարտերի շնորհիվ Արևելյան Հայաստանի մի մասում վերականգնվել է հայկական պետականությունը. 1918 թ.-ի մայիսի 28-ին հռչակվել է Հայաստանի առաջին հանրապետությունը, դրվել է ամբողջական հայրենիքի վերականգնման ճանապարհի սկիզբը։ Սարդարապատի հերոսամարտի հուշահամալիրի զանգակատունը (1968, 6արտարապետ ՝Ռաֆայել Իսրայելյան) Բաշ Ապարանի ճակատամարտին նվիրված հուշակոթողը Ապարանում։
Կատեգորիա:Հայ ազատագրական շարժում Կատեգորիա:Հայաստանի առաջին հանրապետության ճակատամարտեր Կատեգորիա:Թուրքիայի ճակատամարտեր Կատեգորիա:Օսմանյան կայսրության պատերազմներ
Դումբուլլի
Դումբուլլի, առվակ Ճորոխի ավազանում, Օլթի գետի համակարգում։ Հոսում է Օլթիի շրջանով և, ոռոգելով մի շարք գետերի հանդամասեր, միանում է Բարդուզ (Բերդուս) վտակին։ Հիշատակում է Ատրպետը («Հանդէս ամսօրեայ», 1928, էջ 375) ։
Արտարժույթային ինտերվենցիա
Արտարժույթային ինտերվենցիա, իր կամ օտար երկրի վալյուտայի կուրսի վրա ազդելու նպատակով պետության միջամտությունը (կենտրոնական բանկի, գանձատան միջոցով) արժույթի շուկայում կատարվող գործառնություններին։ Լայն մասշտաբի արժութային գործառնություն է, որն իրականացվում է որոշակի, սովորաբար կարճ ժամանակահատվածում արտասահմանյան արժույթ, ոսկի գնելու կամ վաճառելու ուղիով։
Կատեգորիա:Բանկային գործ
Ուրալի գրողների միավորված թանգարան
Ուրալի գրողների միավորված թանգարան (Объединённый музей писателей Урала), գրական հուշահամալիրային թանգարան, Ռուսաստանի ամենամեծ գրական թանգարաններից մեկը։ Գտնվում է Եկատերինբուրգի Պրոլետարսկայա փողոցում։
Թանգարանի պատմություն
Ուրալի գրողների միավորված թանգարանն ստեղծվել է 1980 թվականին` մի քանի գրական հուշահամալիրային թանգարանների բազայի վրա։
1933 թվականին թանգարանը ձեռք է բերել քաղաքային մշակութային հաստատության կարգավիճակ։
Թանգարանի գործառույթն է հավաքել, մշակել և ուսումնասիրել Ուրալի գրականության և պատմության վերաբերյալ նյութեր։
Ուրալի գրողների միավորված թանգարանի հետ համագործակցում են.
2005 թվականին Ուրալի գրողների միավորված թանգարանն սկսել է թողարկել սեփական պարբերականը` «Գրական թաղամաս» թերթը։ 2008 թվականից պարբերականը հրատարակվում է ամսագրի ձևաչափով ։
Բասկետբոլի ազգային ասոցիացիայի մրցաշրջանների ցանկ
Բասկետբոլի ազգային ասոցիացիան հիմնադրվել է 1946 թվականին՝ որպես Ամերիկայի բասկետբոլի ասոցիացիա (ԱԲԱ) ։ Լիգան այժմյան անվանումը ընդունել է 1948-49 թվականների մրցաշրջանի սկզբին, երբ միավորվել է Բասկետբոլի ազգային լիգայի (ԲԱԼ) հետ ։ Այժմ լիգայում խաղում է 30 ակումբ, որոնցից 29-ը գտնվում են ԱՄՆ-ում և 1-ը Կանադայում։ Դրանցից յուրաքանչյուր պարբերական առաջնության ընթացքում անցկացնում է 82 խաղ։ Պարբերական մրցաշրջանի ավարտից հետո յուրաքանչյուր դիվիզիոնի 8 լավագույն ակումբ դուրս է գալիս փլեյ-օֆ։ Կոնֆերենցիաների հաղթողները դուրս են գալիս NBA եզրափակիչ, որպեսզի որոշեն չեմպիոնին։